text: Værft scorer stort for at smutte før tid
  24 juni 2010 kl. 06.50
  20 millioner kr. Det får Fredericia Skibsværft for at forlade havnen tidligere end planlagt. Der er indgået aftale mellem Realdania, havnen og skibsværftet. Værftet forlader byen inden nytår.
  Aftalen er kommet i stand fordi grunden bliver mere værd for Realdania, når selskabet hurtigere kan bruge grunden.
  Skibsværftet betaler til gengæld sin del af oprydningen efter en forurening af værftsgrunden.
  Direktøren i Realdania Arealudvikling, Mette Lis Andersen, er tilfreds med aftalen.
  - Det er en værdi for FredericiaC-projektet - både økonomisk og i forhold til, hvordan vi kan tilrettelægge byudviklingen, siger hun.
  